Kuchi Mutuhasa Kufunga Zuwo Lietu lia Wanangana?
Longeso 26
Kuchi Mutuhasa Kufunga Zuwo Lietu lia Wanangana?
Mazuwo a Wanangana a Yela ja Yehova kakufumanyisa jina lisandu lia Zambi. Kashika chatamba kupwa ni manyonga akwafunga ni kwalulieka kanawa hanga apwe apema, chili chiwape, mumu chili chihanda chilemu ha uwayilo wetu usandu. Mandumbu eswe mahasa kukalakala.
Ha kuhwa cha ukungululo akwa kulihana kakukomba. Muze ukungululo hiwahwa, mandumbu eswe kakukomba ni kululieka Zuwo lia Wanangana ni chiseke cheswe. Nawa kakulikosa ni kulilulieka kamuwika ha pwoso. Makulwana ni tuvumbi a milimo kakusongwela milimo yacho, hakukaula kanawa ululikiso wa yuma ize chatamba kulinga. Nikulita ni chize chinatela Muzuwo lia Wanangana, akwa kulihana kakukomba, ni kukosa, ni kukukumuna fufuta, ni kululika yitwamo, ni kukosa kumba, ni kukosa tupenda, ni kuchiza yiswaswa yeswe muchima ni haze lia chipanga. Nawa ha miaka yeswe, kakuchiza tangwa limuwika hanga alulieke Zuwo lia Wanangana ni yuma yeswe. Ha kukalakala hamuwika ni ana jetu, yetwe twakwalongesa chize chatamba kusa vumbi ku chihela chetu cha uwayilo.—Chilumbununyi 5:1.
Kwasa ha kululieka Zuwo lia Wanangana. Ha miaka yeswe Zuwo lia Wanangana kakulihengwola, haze ni muchima. Kuhengwola chacho chakukwasa hanga alinge mulimo upema wa kululieka hanji kutungulula zuwo, chino chakukwasa kufunga yikumba. (2 Sango ja Mianangana 24:13; 34:10) Zuwo lia Wanangana liatela kulipemesa ni kulilulieka kanawa mumu mwenamo twakuwayila Zambi yetu. Ha kulihana ku milimo yacho, tunasolola zango kuli Yehova ni kulemesa chihela chetu cha uwayilo. (Masamu 122:1) Milimo yacho yakukomokesa atu.—2 A-Korindu 6:3.
▪ Mumu liaka chatambile kulengulula chihela chetu cha uwayilo?
▪ Ululikiso uka twakulinga hanga tufunge upeme wa Zuwo lia Wanangana?
[Chizulie ha lifwo 29]
Estônia
[Chizulie ha lifwo 29]
Zimbabwe
[Chizulie ha lifwo 29]
Mongólia
[Chizulie ha lifwo 29]
Porto Rico
cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn kmb_Latn cjk_Latn swh_Latn cjk_Latn por_Latn cjk_Latn glg_Latn